text: Reddernes Landsklub: Vi kan bare tage fat i Karsten Hønge
  23 august 2015 kl. 16.16
  Reddernes Landsklub bekræfter, at de har støttet Karsten Hønge. Han skal fremme deres synspunkter på Christiansborg, siger formanden for Reddernes Landsklub til TV SYD.
  
  Det kom søndag frem, at Reddernes Landsklub har støttet Karsten Hønge med 10.000 kr. Og nu fortæller formanden, at de selv tog fat i Karsten Hønge.
  - Vi tager fat i de politikere, som vi mener, der kan fremme reddernes synspunkter mest. Der faldt Karsten Hønge ind, som en der interesser sig for reddernes område, siger Vagn Flink, der er formand for Reddernes Landsklub, til TV SYD.
  Han fortæller også, hvad de får ud af pengene.
  - Karsten Hønge har bekræftet, at vi bare kan kontakte ham på Christiansborg, så vil han tage de drøftelser med os, og gøre hvad han kan for redderne, siger Vagn Flink.
  Hør Vagn Flinks udlægning af sagen (Varighed: 00:59).
  